Slash

**Saul Hudson**, poznatiji kao **Slash**, (rođen 23. jula, 1965. godine u Hampsteadu, Engleska) je britansko-američki muzičar i vodeći gitarista hard rock grupe Guns N' Roses. Prepoznatljiv je po svojoj dugoj kovrčavoj kosi, velikom šeširu, njegovoj ljubavi prema Jack Danielsu, i, naravno, cigareti u ustima.
Trenutno živi na Beverly Hillsu sa svojom ženom Perlom, i dva sina, London Emilio i Cash Anthony.

## Biografija 
### Rani život 
Slash je rođen u Hampsteadu, Engleska od Engleza oca i Afro-američke majke, od kojih su se oboje bavili šoubiznisom (majka je dizajnirala kostim Davidu Bowieju za "The Man Who Fell To Earth").

Sredinom 70-ih, njegovi roditelji su se razveli i Slash se preselio svojoj baki. Odgojen je u Stoke-on-Trentu do jedanaeste godine kad su se on i njegova majka preselili u SAD, tačnije u Los Angeles. Otac je ostao u Engleskoj. Slash je u SAD-u pohađao Beverly Hills srednju školu zajedno s budućim zvjezdama među kojima su Lenny Kravitz i Nicolas Cage.

Kad je imao otprilike 15 godina, Slash je dobio akustičnu gitaru s jednom žicom na kojoj je učio svirati. Slashovi rani utjecaji su bili Led Zeppelin, Rory Gallagher, Eric Clapton, the Rolling Stones, Queen, Aerosmith, Jimi Hendrix, AC/DC i Jeff Beck. Prva pjesma koju je naučio svirati je bila "Smoke on the Water" od Deep Purplea. Uzimao je lekcije, ali je htio i sam učiti. Slash je počeo vježbati 12 sati na dan, što je utjecalo na njegovo školsko obrazovanje. Eventualno, Slash je odustao od škole, ispadajući u jedanaestom razredu. Dok je bio dio  scene Los Angelesa išao je na audiciju za Glam Metal bend Poison i bio je finalist dok ga nije pobijedio nadmoćniji C.C. DeVille. Zatim je upoznao bubnjara po imenu Steven Adler i njih dvojica su formirali bend Road Crew (koji je imao problema zadržavajući bilo koje članove osim njih dvojice).

### Guns N' Roses 
Slash i Adler su kasnije upoznali budućeg ritam gitaristu Guns N' Rosesa Izzya Stradlina koji im je pustio snimak na kojem je Axl Rose pjevao. Slash i Adler su ubrzo upoznali Axla. Kasnije, kad gitarista Tracii Guns i bubnjar Rob Gardner iz Axlovog novog benda, Hollywood Rose, nisu mogli doći na prvih nekoliko koncerata u Seattleu, Slash i Adler su se ponudili i ubrzo ušli u bend. Bend je postao Guns N' Roses ubrzo nakon toga.

1988. godine Guns n' Roses su izdali album G N' R Lies, koji je sadržavao kontroveznu pjesmu "One in a Million" (među stihovima pjesme se našla riječ "niggers" (crnje)). Nakon Use Your Illusion turneje, Slash je dobio državljanstvo Sjedinjenih Američkih Država.

Dok je svirao u Gn'R kao gitarista, Slash je imao mnoge projekte s raznim muzičarima među kojima su Lenny Kravitz, BLACKstreet, Michael Jackson i Queen. Slash je zapamćen po primanju nagrade na 1989 American Music Awards kad je u alkoholiziranom stanju održao govor. Prije primanja druge nagrade Gn'R-a na 1989 American Music Awards, on i Duff McKagan su se popeli na pozorncu prilično pijani, držeći piće u rukama i pušeći cigarete. U razmaku od 20 sekundi, Slash je opsovao dvaput u svom suludom govoru prije nego što je bio prekinut muzikom i premještanjem kamere na AMA logo. Nakon prve riječi na f, iz publike se čuo iznenađujući uzdah, nakon čega je Slash pokrio usta s cigaretom u ruci, i humoristično rekao "oops".

U 1991., Guns N' Roses su krenuli na 28 mjeseci dugu Use Your Illusion turneju, odmah nakon izlaska njihovih novih albuma, *Use Your Illusion I* i *Use Your Illusion II*. Albumi su napomenuli promjenu u muzičkom smjeru benda, uključujući umjetničke i dramatične pjesme poput "November Rain" i "Estranged". Ovakve pjesme su, zajedno s baladama poput "Don't Cry", doprinjele napetosti u bendu zbog koje se i raspao. Slash je kasnije naveo ovu činjenicu kao ključnu komponentu njegove nesposobnosti rada s Axlom.

Slash je poznat kao ljubittelj filmova Godfather i svirao je temu iz Godfathera na svakom koncertu.

Pri kraju turneje, nakon izlaska albuma *The Spaghetti Incident?*, zadnjeg Gn'R albuma na kojem svira Slash, počeo je seobe iz benda u bend. U 1994. i 1995., započeo je projekt po imenu Slash's Snakepit (u kojem su učestvovali i gitarista Gilby Clarke i bubnjar Matt Sorum, oba iz Gn'R-a) koji je izdao svoj debitantski album, ''It's Five O'Clock Somewhere''.

U dodatku, Slash je nastupao zajedno s Michaelom Jacksonom na 1995 MTV Video Music Awards. Slash je svirao gitaru u Black Or White segmentu nastupa, koji je sadržavao neplanirani solo od 90 sekundi, tokom kojeg se Jackson otišao presvući za sljedeću pjesmu, Billie Jean. Slash je kasnije nastupao sa Jacksonom ponovno 10. septembra, 2001., na Jacksonovoj 30-oj godišnjici u Madison Square Gardenu u New Yorku.

### Poslije Guns N' Roses 
Slash je službeno napustio Gn'R 1996. godine nakon što je proglasio da ne može raditi Roseom. Navodno su on i Axl imali nekoliko neslaganja u pogkedu muzičkog smjera benda i Slash je bio ljut kad je Axl zamijenio Gilbyevu gitaru s Paul Tobiasovom na pjesmi "Sympathy for the Devil". Zatim se usredotočio na Slash's Snakepit, svirajući nekoliko koncerata prije raspusta benda kasnije iste godine. Ponovno je okupio Snakepit 1998., da bi ga ponovno raspustio u julu 2001. nakon izdavanja drugog albuma, ''Ain't Life Grand*, godinu dana prije.

2003. godine je učestvovao na "Birdland", povratnom albumu Yardbirdsa (koji se sastojao od već snimljenih dijelova njihovih najvećih hitova, s gostima među kojima su Jeff Beck, Joe Satriani, Steve Vai, Brian May, Steve Lukather, Jeff "Skunk" Baxter, Johnny Rzeznik, Martin Ditchum i Simon McCarty). Svirao je gitaru na pjesmi "Over, Under, Sideways, Down".

Od sredine 90-ih do ranih 2000-ih, Slash je proveo vrijeme svirajući s mnogim bendovima, često kao gost na različitim albumima i turnejama uključujući različite muzičke stilove. No nije zapravo bio u bendu sve do 2002., kad se sastao s Duffom McKaganom i Mattom Sorumom za dobrotvoran/memorijalni koncert za Randyja Castilla. Shvaćući da još ima hemije među njima, odlučili su sastaviti novi bend.

### Velvet Revolver i nadalje 
Velvet Revolver je počeo kao "The Project", potraga Slasha, McKagana, i Soruma za novim pjevačem. Za ritam gitaru su pozvali Izzyja Stradlina, al to nije išlo jer je Izzy imao drugih poslova i turneja. Na kraju su uzeli Davea Kushnera, iz benda u kojem je Duff bio prije nego što se ujedinio sa Slashom. Mnogo mjeseci su njih četvorica slušali demo snimke potencijalnih pjevača, cijeli proces je zabilježio VH1. Nakon mnogo mjeseci su htjeli odustati. No Stone Temple Pilots su bili na produženom odmoru, i pjevač Scott Weiland se prijevio za "The Project". Slash, Duff, i Matt su se odmah složili s njim i Velvet Revolver je nastao.

Bend je svirao koncerte u ljetu 2003. i izdao svoj prvi singl, "Set Me Free" kao dio soundtrack za film The Hulk. u junu 2004., izdali su svoj prvi studijski album, *Contraband''. Uslijedila je turneja od 19 mjeseci, kako je album postao platinasti i ustanovio Slasha među masama koje su ga zaboravile tokom godina. Turneja je završila u januaru 2006., i Slash i kolege su uzeli odmor prije početka rada na drugom albumu. Bend je snimio novu pjesmu za Steven Spielbergov zadnji film Monster House u maju 2006.

## Slashova kolekcija 
Slash posjeduje preko 100 gitara među kojima su sljedeće.
* Gibson
** 1958 Les Paul replika koju je napravio Kris Derrig (Slashova glavna gitara na većini snimaka)
** Standard and Custom Les Pauls
*** 1950s Standard
*** 1956 Gold Top
*** 1959 Standard (kopija)
*** 1969 Custom
*** 1987 Standard
*** 1996 Signature (Slash's Snakepit)
*** 2004 Signature (Velvet Revolver)
** 1963 & 1965 Melody Makers
** 1960s SG
** EDS-1275
** 1959 Flying V
** 1958 Explorer
** J-100
** Skylark Lap Steel
* Fender
** 1952 Telecaster
** 1965 Stratocaster
* Ernie Ball/Musicman
** Silhouette
* Guild
** 1999 Crossroads Doubleneck ("Godzilla")
** 12-string Acoustic Guitar
* B.C. Rich
** Mockingbird
* Martin
** D-28 Acoustic Guitar
* Ramirez
** Classical Guitar
* Travis Bean
** Travis Bean Electric

### Pojačala 
Slash je prvi muzičar koji je imao Marshallovo pojačalo s potpisom.
* Marshall
** JCM-800 Head
** JCM 900 Head
** JCM Silver Jubilee (original 2555 JS, white/silver marshall head)
** 2555SL Signature Head
** 1960BV 4x12 Cabinet
*** 70 Watt Celestion "Vintage 30" Speakers

### Efekti 
* Dunlop DCR-1SR Cry Baby Rackmount Wah Wah
* Rocktron Hush II CX
* DBX 166 Compressor
* Yamaha SPX 900 Multieffect
* Boss DD-3 Delay
* MXR 10-band graphic EQ
* Heil Talkbox

### Drugo 
* Žice
** Ernie Ball Slinky R.P.S gauge 0.11, 0.14, 0.18, 0.28, 0.38, 0.48 (uštimane za 1/2 tona dolje od standardnog -[od niže prema višoj :: Eb, Ab, Db, Gb, Bb, Eb]
* Pickupi 
** Seymour Duncan Alnico II Pro
* Trzalice
** Dunlop Purple Tortex (1.14&nbsp;mm)
* Ostalo
** Shure Wireless Guitar Kit
** CAE custom switcher/router
** Peterson Strobe tuner (koristio ga Adam Day)
** Marlboro Red cigarete
** Jack Daniel's
** šešir

## Zanimljivosti 
* Slash je izabran za 12. od 40 najutjecajnijih gitarista na listi Chez 106's.
* Slash se pojavljuje u videoigri *Chrono Trigger* kao gunđajući član muzičke trojke negativaca (također se pojavljuju Flea i Ozzy).
* On je jedini dugoročni član Guns N' Rosesa koji nije rođen u Sjedinjenim Državama (originalni basista Ole Beich rođen je u Danskoj, ali je kratko bio u bendu).
* Slash izdaje autobiografiju.

## Vanjski linkovi 
* Slash Online
* Slashova službena fan stranica 
* Galerija Slashovih slika

Kategorija:Američki muzičari
Kategorija:Gitaristi